Diari Oficial de la Generalitat Valenciana


Sumari del DOGV 9765, del 12-01-2024 (2023/13722)

RESOLUCIÓ de 20 de desembre de 2023, de la Direcció General de Treball, Cooperativisme i Seguretat Laboral, d'instruccions a les oficines del Registre de cooperatives de la Comunitat Valenciana sobre les seues competències i funcions.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9765

Data del DOGV
:   12-01-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/13536


Data del document
:   20-12-2023

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació
    * cooperativa

RESOLUCIÓ de 20 de desembre de 2023, de la Direcció General de Treball, Cooperativisme i Seguretat Laboral, d'instruccions a les oficines del Registre de cooperatives de la Comunitat Valenciana sobre les seues competències i funcions. [2023/13572]  
Antecedents  
Primer. L'article 13.1 del Decret legislatiu 2/2015, de 15 de maig, llei de cooperatives, establix que les oficines territorials del Registre de cooperatives de la Comunitat Valenciana tindran les funcions que reglamentàriament se'ls assignen.  
Segon. La disposició addicional tercera de la Llei de cooperatives establix l'obligació del legislador d'aprovar un nou reglament en el termini de tres mesos, el qual ha sigut incomplit.  
Tercer. La disposició transitòria tercera de la Llei de cooperatives establix que fins a l'entrada en vigor del reglament previst en la DA 3a, l'oficina central del Registre «continuarà tenint en exclusiva» les funcions que en este precepte s'establixen, que es resumixen en la coordinació amb les oficines, planificació, col·laboracions, i exclusivitat per a les cooperatives amb secció de crèdit, unions i federacions de cooperatives, i la Confederació.  
Quart. El vigent Reglament del Registre de cooperatives, Decret 136/1986, de 10 de novembre, en l'article 4, establix que s'inscriuran en les oficines territorials del Registre de cooperatives aquelles de primer grau la competència de les quals no s'assigne a l'oficina central, i, lògicament, queden dins del seu àmbit competencial territorial.  
Cinqué. Per tot això, i fins que no es dicte el reglament a què es referix la disposició addicional 3a de la Llei de cooperatives, regix el reglament vigent, i per tant els correspon a les oficines territorials del Registre de cooperatives de la Comunitat Valenciana les funcions que calguen exercir amb la finalitat de practicar les inscripcions de les cooperatives no previstes en l'article 3 del Decret 136/1986, i estiguen sotmeses a la llei de cooperatives.  
Sisé. La persona encarregada del registre en cada una de les oficines territorials serà qui exercisca la direcció de servici de la direcció territorial corresponent.  
Seté. La persona encarregada de l'Oficina Central del Registre serà qui exercisca la direcció del servici de la Direcció General.  
I per tot això, resolc:  
  
Primer  
Que les oficines territorials del Registre de la Comunitat Valenciana tenen les funcions següents:  
a) Qualificació, inscripció i certificació dels actes que, segons la normativa vigent, han d'accedir al Registre de cooperatives.  
b) Legalització de llibres corporatius i de comptabilitat de les cooperatives.  
c) Depòsit dels comptes anuals, dels informes de gestió i d'auditoria, així com dels llibres i documentació social en els casos de liquidació.  
  
Segon  
Que la resta de funcions li corresponen a l'Oficina Central del Registre de cooperatives de la Comunitat Valenciana.  
  
Tercer  
Deixar sense efecte la Resolució de 13 de febrer de 2023, de la Direcció General d'Emprenedoria i Cooperativisme, de delegació de funcions, publicada en el DOGV de 17 de febrer de 2023.  
  
Quart  
Notificar la present resolució a les direccions territorials d'Alacant, Castelló i València, així com a l'encarregat de l'oficina central del Registre de cooperatives de la Comunitat Valenciana,i publicar la present resolució en el Diari Oficial de la Generalitat Valenciana.  
  
València, 20 de desembre de 2023.- El director general de Treball, Cooperativisme i Seguretat Laboral: Andrés Lluch Figueres.